Diari Oficial de la Generalitat Valenciana


Sumari del DOGV 7036, del 31-05-2013 (2013/5337)

Notificació del laude emés per la Junta Arbitral de Transports d'Alacant. Expedient número 105/12-A.
----------------------------------------------------------------------------------------------------

### Dades del document

Número de DOGV
:   7036

Data del DOGV
:   31-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5337


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 105/12-A. [2013/5337]  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Nictrans, SL, que s'ha dictat laude en l'expedient esmentat i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts. Reclamant: Ferrotrans, SL, representada per Francisco Martos Vizcaino. Reclamat: Nictrans, SL, que no compareix a l'acte de vista.  
Alacant, 18 d'abril de 2013 i a les 11.00 hores es constituïx la Junta Arbitral de Transports pels membres esmentats al marge i amb l'assistència de les parts per a resoldre els expedients 105/12-A, i es procedix a la celebració de la vista oral respecte de la reclamació següent: impagament de ports. Incompareixença del demandat. Concurs.  
  
Iniciada la vista oral pel president es comprova la identitat de la part compareixent i la qualitat amb què intervé.   
S'informa que davant de la reiterada impossibilitat de citació i notificació realitzada a través del servici de correus, es va publicar per mitjà d'edictes a través del Diari Oficial de la Comunitat Valenciana núm. 6993, de 28.03.2013.  
La Junta té coneixement, per informació facilitada per la demandant, que la mercantil reclamada es troba immersa en la tramitació d'un concurs voluntari abreviat, declarat per resolució de 19 de febrer de 2013 del Jutjat Mercantil núm. 3 d'Alacant (Elx), resolucions 51/1324FC.  
  
Concedida la paraula a la reclamant deixa basada la seua reclamació en els antecedents de fet següent:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports els itineraris dels quals estan perfectament referits en les factures emeses a este efecte i que es van adjuntar a la demanda, amb els seus corresponents CMR i ordes de càrrega. Tots els transports realitzats, si bé es corresponen amb les factures que a continuació es detallaran, s'han agrupat en una sola demanda per qüestió d'economia processal i s'ha de tindre en compte, no obstant això, que si bé la suma és de 30.807,98 euros han de ser preses en compte de forma individual tal com a continuació s'esmenten: factura núm. 100763, de 31.12.2010, per import de 177,00 euros; factura núm. 120695, de 30.06.2012, per import de 2.950,00 euros; factura núm. 120696, de 30.06.2012, per import de 590,00 euros; factura núm. 120697, de 30.06.2012, per import de 2.596,00 euros, factura núm. 120698, de 29.08.2012, per import de 2.242,00 euros, factura núm. 120719, de 30.06.2012, per import de 2.596,00 euros, factura núm. 120942, de 31.08.2012, per import de 2.242,00 euros, factura núm. 120876, de 25.08.2012, per import de 2.242,00 euros, factura núm. 120870, de 15.08.2012, per import de 2.183,00 euros, factura núm. 121057, de 30.09.2012, per import de 2.904,00 euros; factura núm. 121058, de 30.09.2012, per import de 755,22 euros; factura núm. 121080, de 20.10.2012, per import de 2.662,00 euros; factura núm. 121081, de 20.10.2012, per import de 2.904,00 euros i factura núm. 121082, de 20.10.2012, per import de 2.783,00 euros. Totes estes factures van ser tornades als venciments respectius.  
  
Realitzades diverses gestions de cobrament sense aconseguir-ho, s'interposa esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 29.826,22 euros, més els gastos ocasionats per les devolucions de les factures presentades al cobrament que ascendixen a 981,76 euros, que sumen un total de 30.807,98 euros.  
S'apliquen els següents fonaments jurídics:  
1. Quant a la competència territorial, referida als transports realitzats, diu l'article 31.1 del CMR: per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport i b) Està situat el lloc en què el transportista es va fer càrrec de la mercaderia o el lloc designat per a la seua entrega, i únicament es poden triar estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (Reial Decret 1211/1990) referida al transport nacional.  
   
2. La submissió, a més d'estar expressament pactada en el document CMR, està determinada, per ser el contracte subscrit entre empreses nacionals, d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció feta per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat".  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que si haguera volgut pactar per a estos transports submissió expressa diferent, hauria d'haver-ho manifestat així abans de l'execució del transport.  
3. La normativa nacional està complementada, quant als transports de caràcter internacional, pel Conveni de 19 de maig de 1956 a què es va adherir Espanya per Instrument de 12 de setembre de 1973 (Ministeri d'Afers Estrangers, BOE de 7 de maig de 1974, núm. 109), el Contracte de Transport Internacional de Mercaderies per Carretera (CMR), modificat pel Protocol de 5.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982, núm. 203, que establix per a qüestions de competència el que s'ha regulat en l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels estats, per la qual cosa supletòriament seran aplicables, si és el cas, el Codi de Comerç, la LOTT i el seu reglament i la resta de normes de procediment i general aplicació.  
  
En este cas es dóna la circumstància que la contractació es realitza per empreses que tenen la seua residència o establiment a Espanya, lloc en què es produïx la contractació encara que posteriorment la càrrega o descàrrega es produïsca en un país diferent.  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant.  
5. Diu l'article 52.1 de la Llei 22/2003, de 9 de juliol, Concursal: "els procediments arbitrals en tràmit al moment de la declaració de concurs es continuaran fins a la fermesa del laude i s'aplicaran les normes contingudes en l'article 40 de la Llei 38/2011, de 10 d'octubre, que modifica l'article 51.1 de la Llei 22/2003 assenyalada anteriorment".  
  
Atés que la demanda va ser presentada davant d'esta Junta Arbitral d'Alacant el 06.11.2012, la Junta resol quant al reconeixement del dret de cobrament pel concepte assenyalat (ports realitzats) i en queda supeditada l'execució al que establix la Llei 38/2011, de 10 d'octubre, que modifica la Llei 22/2003, de 9 de juliol, Concursal, en l'article 42 que modifica els apartats 1 i 3 de l'article 55.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Ferrotrans, SL, representada per Francisco Martos Vizcaino contra Nictrans, SL, ja que dels fets relatats, documents probatoris i declaracions efectuades s'establix que havent-se realitzat els transports reclamats dins de les condicions contractuals convingudes ha de ser abonat el seu import.   
Per tot això, Nictrans, SL, haurà d'abonar a Ferrotrans, SL, la quantitat de trenta mil huit-cents set euros amb noranta-huit cèntims (30.807,98 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que establixen els articles del 40 al 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant segons establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 18 d'abril de 2013.- El president de la Junta Arbitral de Transports d'Alacant: Ramón Escrig Moreno.